b'\n_START_ARTICLE_\nZdravilstvo\n_START_PARAGRAPH_\nZdravilstvo tudi alternativna medicina je uporaba metod zdravljenja, ki se razlikujejo od medicine.\xc5\xa0iroko uporabljene zdravilske metode so homeopatija, ajurveda, kiropraktika in druge. Zdravilske metode v nasprotju z metodami v medicini nimajo dokazanih u\xc4\x8dinkov.\n_START_SECTION_\nZdravilstvo v Sloveniji\n_START_PARAGRAPH_\nZakon o zdravilstvu  zdravilsko dejavnost opredeljuje kot gospodarsko dejavnost, ki skrbi za izbolj\xc5\xa1anje zdravja uporabnikov storitev._NEWLINE__NEWLINE_Po aktualni definiciji obsega zdravilska dejavnost ukrepe in aktivnosti (ne pa sredstev, pripravkov), temelje\xc4\x8de na zdravilskih sistemih in zdravilskih metodah in se izvaja na na\xc4\x8din, ki ne \xc5\xa1koduje zdravju._NEWLINE__NEWLINE_Ta definicija se v razli\xc4\x8dnih dr\xc5\xbeavah razli\xc4\x8dno opredeljuje. Nomenklatura kitajska ali indijska medicina ne ustreza kitajskemu ali indijskemu zdravilstvu.\n_START_SECTION_\nMeja med zdravilstvom in medicino\n_START_PARAGRAPH_\nIz definicije medicine in zdravilstva izhaja, da je teoreti\xc4\x8dna meja med njima jasna in ostra: znanstvena dokazanost. Primerjalne \xc5\xa1tudije in raziskovanje na podlagi izku\xc5\xa1enjskih dokazovanj ne spadajo v znanstveno raziskovanje. Meja med znanostjo in medicino je postavljena bolj umetno, vendar jasno: medicina je tisto, kar u\xc4\x8dijo na medicinskih fakultetah v ZDA in Veliki Britaniji, vse ostalo je zdravilstvo". Tudi ta definicija ima pomanjkljivosti, saj u\xc4\x8dni program na vseh fakultetah ni enak. V nekaterih zahodnoevropskih dr\xc5\xbeavah je meja med zdravilstvom in medicino izrazito zabrisana. V Nem\xc4\x8diji so zdravilci (Heilerjii) , Heilpraktiki pa so zdravniki alternativne medicine, del uradne medicine.\n_START_SECTION_\nMeja med zdravilstvom in ezoteriko\n_START_PARAGRAPH_\nZdravilstvo in zdravstvo se ne ukvarjata z religijo. Religija je stvar posameznika, ki nima veze s poklicnim zdravljenjem. K zdravljenju po WHO spadata tudi preventiva in zdravstveni nasveti. Vkolikor bodo zdravilci v svoji poklicni dejavnosti zdravili, bo dobil ta Zakon o zdravilstvu javni interes in bo meja med ezoteriko druga\xc4\x8de opredeljena. Potem bi veljalo, da imajo zdravilci medicinsko znanje in skrbijo za izbolj\xc5\xa1anje zdravja na podro\xc4\x8dju znanstveno nedokazanih metod zdravljenja (terapija = zdravljenje). Zdravilci in zdravniki odgovarjajo za posledice svojega dela._NEWLINE__NEWLINE_Ezoteriki nimajo medicinskega znanja, lahko skrbijo za dobro po\xc4\x8dutje in ne zdravijo. V ZRN so to Heilerji, ki so lahko pri poklicnem opravljanju samostojne dejavnosti pravtako podjetniki, vendar se ne smejo ukvarjati z zdravljenjem. Lahko se poslu\xc5\xbeujejo kristalov, vere, spiritualnosti, molitve ipd._NEWLINE__NEWLINE_Stranke so same odgovorne za posledice, ki nastanejo v zvezi s konzultacijo pri ezoteriku.\n_START_SECTION_\nRazvoj razli\xc4\x8dnih terapij\n_START_PARAGRAPH_\nZdravilstvo v Svetu je skozi dolge dobe razvoja raznih metod zdravljenja razvilo mnogo\xc5\xa1tevilne terapije, katere omogo\xc4\x8dajo ljudem zdravljenje in laj\xc5\xa1anje pri raznih obolenjih. Najve\xc4\x8d teh terapij je k nam neko\xc4\x8d prihajalo z Vzhoda, sedaj pa se jih je veliko razvilo tudi pri nas na Zahodu. Najve\xc4\x8d se uporablja manipulativnih terapij, senzori\xc4\x8dnih terapij, terapij z gibi- (ozave\xc5\xa1\xc4\x8denimi), psihoterapij, zeli\xc5\xa1\xc4\x8dnih terapij, behavioralnih terapij in paranormalnih terapij.\n_START_SECTION_\nPrednosti pri uporabi zdravilstva\n_START_PARAGRAPH_\nFiziolo\xc5\xa1ki in drugi direktni u\xc4\x8dinki zdravilstva na telo po definiciji niso dokazani. Nedvomno pa imajo zdravilske metode placebo-(je kak dokaz?) u\xc4\x8dinek. Ta je prisoten, znan in dokazan tudi pri medicinskih metodah zdravljenja, vendar pa je lahko pri zdravilskih metodah \xc5\xa1e posebno izrazit. Placebo u\xc4\x8dinek je namre\xc4\x8d odvisen od bolnikove volje, samozavesti, vere in zaupanja. Vse to se obi\xc4\x8dajno bolj izrazito razvije tekom zdravilskega postopka, pri katerem poteka bolj oseben dialog.\n_START_SECTION_\nPogostost uporabe zdravilstva\n_START_PARAGRAPH_\nV ZDA uporablja zdravilstvo 36\xc2\xa0% odraslih, \xc4\x8de pri\xc5\xa1tejemo tudi ezoteriko [molitev], uporablja te metode kar 62\xc2\xa0% ljudi." Druga raziskava je pokazala, da v enem letu uporablja alternativno medicino 36\xc2\xa0% ameri\xc4\x8danov, vsaj enkrat v \xc5\xbeivljenju pa 50\xc2\xa0% (ta raziskava je vklu\xc4\x8devala tudi ezoteriko [jogo, meditacijo], vse zdravilne rastline in cel\xc3\xb3 atkonsonovo dieto.  Odstotek ljudi, ki v posameznem letu uporabi alternativno zdravljenje, so na Danskem ocenili na 10%, 33% na Finskem, 49% v Avstraliji in 15\xc2\xa0% v Kanadi.." Razlike med dr\xc5\xbeavami so deloma tudi posledica razli\xc4\x8dnih definicij.'